“กปน.” คลอดเพิ่ม มาตรการ 4+1 “ใช้น้ำฟรี 10 คิวแรก-ลดอีก 20%” ช่วยปชช.ช่วง “โควิด”
"การประปานครหลวง" (กปน.)​ คลอดเพิ่ม มาตรการ 4+1 "ใช้น้ำฟรี 10 คิวแรก-ลดอีก 20%" ช่วยบรรเทาความเดือดร้อนปชช.ช่วง "โควิด" 
"การประปานครหลวง" (กปน.)​ คลอดเพิ่ม มาตรการ 4+1 "ใช้น้ำฟรี 10 คิวแรก-ลดอีก 20%" ช่วยบรรเทาความเดือดร้อนปชช.ช่วง "โควิด"
28 เม.ย. 2563

นายนิพนธ์ บุญญามณี รัฐมนตรีช่วยว่าการกระทรวงมหาดไทย เปิดเผยว่า จากการประชุมคณะกรรมการการประปานครหลวง (บอร์ดกปน.) ชุดใหม่เมื่อวานนี้ (27 เม.ย.63)​ ได้เพิ่มมาตรการ ช่วยเหลือ 4+1 บรรเทาความเดือดร้อนและแบ่งเบาภาระค่าใช้จ่ายให้แก่ประชาชน ได้แก่
1. ใช้น้ำฟรี 10 คิวแรก ทุกครัวเรือน
2. ลดค่าน้ำประปา 20% ตั้งแต่คิวที่ 11
3. ขยายระยะเวลาชำระค่าน้ำเป็น 6 เดือน สำหรับกิจการโรงแรมและที่พักอาศัย
4. ยกเว้นการตัดน้ำนาน 6 เดือน
และ เพิ่มอีก 1 มาตรการคือ การคืนเงินประกันการใช้น้ำทุกราย
สำหรับมาตรการเพิ่มเติม 4+1 จะเป็นการบรรเทาความเดือดร้อนให้แก่ประชาชนผู้ใช้น้ำประปาในเขตรับผิดชอบของ กปน.(กรุงเทพมหานคร นนทบุรีและสมุทรปราการ) โดยก่อนหน้านี้ กปน.ดำเนินการมาตรการไปแล้ว 4 มาตรการ ได้แก่
1. การยกเว้นการตัดน้ำประปา ทั้งชั่วคราวและถาวร งดการผูกลวด และงดการถอดมิเตอร์น้ำ เป็นเวลา 2 เดือนจนถึงเดือน พ.ค.นี้
2. การลดค่าน้ำประปาลง 3% ให้กับผู้ใช้น้ำทุกประเภทเป็นเวลา 3 เดือน สำหรับใบแจ้งค่าน้ำประปาของเดือนพ.ค.- ก.ค. 63
3. การขยายระยะเวลาการชำระค่าน้ำประปา สำหรับผู้ใช้น้ำที่จดทะเบียนประกอบธุรกิจโรงแรม และกิจการที่ให้เช่าพักอาศัย โดยไม่คิดดอกเบี้ยและสามารถผ่อนชำระได้นาน 6 เดือน สำหรับใบแจ้งค่าน้ำประปาของเดือนพ.ค – มิ.ย 63
และ 4. การคืนเงินประกันการใช้น้ำให้กับผู้ใช้น้ำประเภทที่ 1 ที่พักอาศัย ซึ่งสามารถตรวจสอบสิทธิ์และลงทะเบียนขอรับสิทธิ์ผ่านช่องทางออนไลน์ของ กปน. ได้ตั้งแต่วันที่ 1 พ.ค. 63 เป็นต้นไป